# Lys i mørketida

Ord inn mot første søndag i advent

Sola snur snart. Og i den tida som kommer fram mot det, tenner vi lys. Ett lys for hver søndag. Og mellom søndagene også. Vi varmer oss inne når det er kaldt og mørkt ute.

Men vi kan tenne så mange stearinlys vi vil. Om ikke hjertevarmen er der, blir det fort kaldt likevel.

Jesus kom som lys til verden, står det i evangeliet etter Johannes. Men Jesus sa også at vi er verdens lys. Vi skal være med og spre lyset.

Tenne lys for hverandre. Være lys for hverandre. Peke på ham som er lyset for hverandre.

Det skal så lite til. En vennlig hilsen, et smil, noen minutter til å lytte. Kanskje dele noe godt å spise.

Måltidet er mer enn maten. Det er å sitte rundt et bord, veksle blikk, snakke om det som er viktig for oss. Dele noe vi er takknemlig for.

Lyset er trassig. Det skal bare en liten flamme til for å trosse mørket.

Jesus var ikke sto og kraftig å se til. Bare helt vanlig. Begynte livet som alle andre, som et spedbarn, avhengig av de voksne rundt seg. Han gjorde seg liten for å vise hvor stor Gud er.

Han kom ned til oss for å vise oss veien til Gud, ja løfte oss opp.

Velsignet adventstid.

Skule Bjørnstad

Sokneprest